เจ๊เกียวระดมมินิบัสปิดก.คมนาคม 17 ก.พ.นี้
เจ๊เกียวประกาศหยุดเดินรถมินิบัส 17 ก.พ. ไปจอดประท้วงหน้าก.คมนาคม หลังรมช.คนใหม่ไม่ผ่อนผันระยะเวลาปรับปรุงรถ
5 ก.พ. 2553

เจ๊เกียวประกาศหยุดเดินรถมินิบัส 17 ก.พ. ไปจอดประท้วงหน้าก.คมนาคม หลังรมช.คนใหม่ไม่ผ่อนผันระยะเวลาปรับปรุงรถ
นางสุจินดา เชิดชัย นายกสมาคมผู้ประกอบการรถโดยสาร  กล่าวว่า ในวันที่ 17 ก.พ. นี้ ผู้ประกอบการรถมินิบัสจะหยุดเดินรถ และจะนำรถไปจอดประท้วงที่บริเวณถนนด้านหน้ากระทรวงคมนาคมแน่นอน หลังจากที่นายสุชาติ โชคชัยวัฒนากร รมช.คมนาคม ไม่ยอมผ่อนปรนขยายเวลาการปรับปรุงรถมินิบัส 
ทั้งนี้ นางสุจินดาเห็นว่า  เพราะตนได้เคยยื่นหนังสือต่อกระทรวงคมนาคมแล้วว่า ผู้ประกอบการไม่สามารถนำเข้ารถใหม่ได้ทันตามเวลาที่ราชการกำหนด และตนไม่สนใจว่า รมช.คมนาคมจะยืนยันว่าอย่างไร เพราะตนได้แจ้งต่อ รมว.คมนาคมไปแล้วว่านำเข้ารถไม่ทันจริงๆ